دونیانی ناراحات ائدن مهم مسئله‌لرین موذاکیره اولوناجاغی بودفعه کی فوروم قلوبال ناراحات‌لیق یارا‌دان بیر سیرا ریسک عامل‌لری‌نین موذاکیره‌سی باخیمین‌دان دقت چکه‌جک.
"قلوباللاشما: دؤردونجو صنایع اینقیلابی دؤورونده قلوبال یاپی‌یی فورما‌لاش‌دیرماق" موضوع سوندا کئچیریله‌جک ذیروه‌ده 110 اؤلکه‌دن 3 مین‌دن چوخ سیاستچی، ایش آدامی، علم آدام‌لاری و غیری-حکومت تشکیلات‌لاری‌نین نماینده‌لری 350-دن چوخ ایجلاسدا ایشتیراک ائده‌جک.
فورومدا تورکیه-نی خزینه و مالیه ناظیری برات آلبایراک، تیجارت ناظیری روحسار پئکجان و مرکزی بانکین صدری مورات چتین کایانین تمثیل ائدجگی گؤزلنیلیر.
فورومون بو دفعه کی گوندمی 2019-جو ایلین قلوبال ریسک‌لرینه و اونلارین موذاکیره‌سینه حصر اولونا‌جاق. فورومون حاضیرلادیغی راپورا گؤره، بو ایلین ان بؤیوک ریسک‌لری ژئوسیاسی و ژئوایقتیصادی ساحه نی احاته ائدیر، ان چوخ دقت چکن مقام ایسه ایقلیم بحرانی‌دیر.
موقتی بودجه بحرانینا گؤره فدرال حکومتین باغلانماسینی عامل کیمی گؤستره‌رک داووس ذیروه‌سینه قاتیلمایاجاغینی آچیقلایان امریکا پرزیدنتی دونالد ترامپلا یاناشی اینگیلتره باش ناظیری ترزا می و فرانسا پرزیدنتی امانوئل ماکرون دا ذیروه‌ده ایشتیراک ائتمه‌یه‌جک.
